ทรัมป์ขยับ ขอตุรกี ส่งมอบเทปเสียง หลักฐาน คาชอกกีถูกฆ่า ถ้าเทปยังอยู่
(ภาพขวา:จามาล คาชอกกี),ประธานาธิบดีทรัมป์ เผย รัฐบาลสหรัฐฯกำลังร้องขอให้ทางการตุรกีส่งมอบเทปบันทึกเสียง หลักฐานสำคัญ จามาล คาชอกกี ถูกสังหารมาให้สหรัฐฯ ถ้าหากเทปเสียงนี้ยังอยู่,เมื่อ 18 ต.ค.61 สำนักข่าวต่างประเทศรายงาน รัฐบาลประธานาธิบดีโดนัลด์ ทรัมป์ ของสหรัฐฯ กำลังขอให้ทางการตุรกี ส่งมอบเทปบันทึกเสียง ซึ่งเป็นหลักฐานสำคัญกรณีนายจามาล คาชอกกี นักข่าวคนดังชาวซาอุดีอาระเบียวัย 60 ปี ถูกสังหาร ขณะเข้าไปในสถานกงสุลซาอุดีอาระเบียในนครอิสตันบูลของตุรกี เมื่อวันที่ 2 ตุลาคม ที่ผ่านมา,เราได้ขอเทปบันทึกเสียงจากตุรกี ถ้าหากเทปดังกล่าวยังอยู่ ประธานาธิบดีทรัมป์ กล่าวกับนักข่าวที่ทำเนียบขาวเมื่อ 18 ต.ค.61 ถึงความคืบหน้าในเหตุการณ์นี้ที่กำลังได้รับความสนใจจากประชาชนและสื่อมวลชนทั่วโลก ในขณะที่รัฐบาลสหรัฐฯตกอยู่ในสถานการณ์อึดอัดกับเรื่องนี้ เนื่องจากเป็นชาติพันธมิตรแน่นแฟ้นกับซาอุดีอาระเบีย,ทั้งนี้ เทปบันทึกเสียงดังกล่าวที่สหรัฐฯร้องขอจากตุรกีนั้น ถูกบันทึกได้จากนาฬิกา อัจฉริยะ แอปเปิล วอตช์ ที่นายคาชอกกีใส่เข้าไปในสถานกงสุลซาอุดีอาระเบีย ซึ่งได้เชื่อมต่อกับโทรศัพท์มือถือ ไอโฟนและบัญชีไอคลาวด์ ของนายคาชอกกีที่ฝากโทรศัพท์มือถือไว้กับนางสาวฮากิเช เชนกิซ คู่หมั้นหญิงวัย 36 ที่รออยู่ด้านนอกสถานกงสุลซาอุดีอาระเบียในนครอิสตันบูล,ขณะที่ เมื่อ 17 ต.ค. สื่อต่างประเทศรายงานอ้างแหล่งข่าว เจ้าหน้าที่ตุรกีว่า นายคาชอกกีได้ถูกทีมสังหารหั่นเป็นชิ้นๆ ขณะเขายังมีลมหายใจอยู่ ในช่วงเวลาของการลงมือสังหารอย่างเหี้ยมโหดเป็นเวลาประมาณ 7 นาที ซึ่งข้อมูลนี้ได้จากเทปบันทึกเสียงที่บันทึกจากนาฬิกา แอปเปิล วอตช์.,ข่าวเกี่ยวข้อง,สุดช็อก เผย คาชอกกีถูกหั่นเป็นชิ้นๆ ขณะยังมีลมหายใจ ใช้เวลาฆ่า7นาที
ประธานาธิบดีทรัมป์ เผย รัฐบาลสหรัฐฯกำลังร้องขอให้ทางการตุรกีส่งมอบเทปบันทึกเสียง หลักฐานสำคัญ จามาล คาชอกกี ถูกสังหารมาให้สหรัฐฯ ถ้าหากเทปเสียงนี้ยังอยู่
จามาล คาชอกกี,หายลึกลับ,โดนัลด์ ทรัมป์,สถานกงสุลซาอุดีอาระเบียในอิสตันบูล,ตุรกี